ai4bharat/Pralekha huggingface dataset:
రైల్వే మంత్రిత్వ శాఖ
సరుకుల రవాణా కోసం దేశంలో మొట్టమొదటిసారిగా అల్యూమినియం ఉపయోగించి నిర్మించిన అల్యూమినియం ఫ్రైట్ రేక్ - 61 BOBRNALHSM1ని భువనేశ్వర్ రైల్వే స్టేషన్ లో ప్రారంభించిన శ్రీ అశ్విని వైష్ణవ్
రైల్వే, బెస్కో లిమిటెడ్ వ్యాగన్ డివిజన్, హిందాల్కో కలిసి స్వదేశంలో అభివృద్ధి చేసిన వ్యాగన్లు
సాంప్రదాయ వ్యాగన్ల తో పోల్చి చూస్తే అల్యూమినియం వల్ల అనేక ప్రయోజనాలు
సరుకుల రవాణా కోసం దేశంలో మొట్టమొదటిసారిగా అల్యూమినియం ఉపయోగించి నిర్మించిన అల్యూమినియం ఫ్రైట్ రేక్ - 61 BOBRNALHSM1ని భువనేశ్వర్ రైల్వే స్టేషన్ లో ఈ రోజు కేంద్ర రైల్వే,ఎలక్ట్రానిక్స్ ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్ భువనేశ్వర్ రైల్వే స్టేషన్ లో ప్రారంభించారు. బిలాస్పూర్ వరకు రైలు సరుకులు రవాణా చేస్తుంది.
మేక్ ఇన్ ఇండియా కార్యక్రమంలో భాగంగా పూర్తి స్వదేశీ పరిజ్ఞానంతో అల్యూమినియం వ్యాగన్లను ఆర్దీఎస్ఓ, హిండాల్కో, బెస్కో వ్యాగన్ కలిసి అభివృద్ధి చేసి రూపొందించాయి.
అల్యూమినియం రేక్ ప్రత్యేకతలు :
• వెల్డింగ్ లేకుండా పూర్తిగా లాక్బోల్టెడ్ విధానంలో నిర్మాణం.
• వ్యాగన్ బరువు ఇనుముతో చేసిన సాధారణ వ్యాగన్ కంటే 3.25 టన్నులు తక్కువగా ఉంటుంది, 180 టన్నుల అదనపు బరువును మోసుకెళ్లే సామర్థ్యంతో ఒక్కో వ్యాగన్కు ఉంటుంది.
• మొత్తం బరువు వ్యాగన్ బరువు నిష్పత్తి 2.85 గా ఉంటుంది.
• బరువు తగ్గడంతో ఇంధన వినియోగం తగ్గుతుంది. కర్బన ఉద్గారాల విడుదల తగ్గుతుంది. ఎక్కువ బరువు గల సరుకులు రవాణా చేసి రైలు ఖాళీగా వస్తున్న సమయంలో తక్కువ ఇంధనాన్ని వినియోగిస్తుంది. జీవిత కాలంలో అల్యూమినియం ఉపయోగించి నిర్మించిన ఒక వ్యాగన్ 14,500 టన్నుల కార్బన్ డయాక్సైడ్ వాయువు విడుదల ను తగ్గిస్తుంది.
• రేకుల రేకుల పునఃవిక్రయం విలువ 80% వరకు ఉంటుంది. .
• సూపర్ స్ట్రక్చర్ అంతా అల్యూమినియం అయినందున ధర 35% ఎక్కువగా ఉంటుంది. .
• తుప్పు మరియు రాపిడి నిరోధకత ఎక్కువగా ఉంటుంది. దీంతో నిర్వహణ వ్యయం తక్కువగా ఉంటుంది.
ఎక్కువగా దిగుమతి అయ్యే నికెల్, కాడ్మియం వినియోగం ఉక్కు రంగంలో ఎక్కువగా ఉంటుంది. అల్యూమినియం వ్యాగన్ల తయారీ వల్ల నికెల్, కాడ్మియం దిగుమతి తగ్గుతుంది. దేశీయ అల్యూమినియం రంగం అభివృద్ధి చెందుతుంది.
రక్షణ మంత్రిత్వ శాఖ
పదాతిదళ సోదరులకు నివాళులు అర్పించందుకు నాలుగు ప్రధాన దిశల నుంచి బైక్ ర్యాలీలు ప్రారంభం
అక్టోబర్ 27న జరుపుకోనున్న పదాతిదళ 76వ దినోత్సవాన్నిపురస్కరించుకొని అన్ని ప్రధానమైన దిక్కులు- షిల్లాంగ్ , వెల్లింగ్టన్ , అహ్మదాబాద్ , జమ్ము  నుంచి 16 అక్టోబర్ 2022 నుంచి పదాతిదళ దినోత్సవ బైక్ ర్యాలీ 2022ను పదాతిదళ విభాగం నిర్వహిస్తోంది. ఈ బైక్ ర్యాలీ దేశం నలుమూలలా తిరిగి పదాతిదళ దినోత్సవం రోజున జాతీయ యుద్ధ స్మారకం వద్ద ముగియనుంది.
పదిమంది బైకర్లతో కూడిన ప్రతి బృందం, పదాతిదళంలోని ఏకతాభావాన్ని ప్రదర్శించేందుకు మొత్తం 8000 కిమీలు ప్రయాణిస్తుంది. అన్ని దిక్కుల నుంచి దీనిని ప్రారంభించడానికి కారణం పదాతిళం స్ఫూర్తిని, సాహసాన్ని ప్రదర్శించడమే కాదు మన పౌరులతో సంఘీభావాన్ని ప్రదర్శించడం. పదాతిదళంలోని సైనికులు ప్రదర్శించిన సాహసాన్నికి, చేసిన త్యాగాలకి వారికి, వారి కుటుంబాలకు నివాళులు అర్పించడమే కాక వారందరితో తమ అనుబంధాన్ని పునరుద్ధరించేందుకు బేనెట్ బైకర్లు వీర నారులతో, వృద్ధులతో, ఎన్ సిసి కేడెట్లతో, విద్యార్ధులు, సా్థనిక జనాభాతో ముచ్చటిస్తారు.
ఈ బైకర్ బృందాలకు షిల్లాంగ్ నుంచి అస్సాం రెజిమెంట్, అహ్మదాబాద్ నుంచి మరాఠా లైట్ ఇన్ ఫాంట్రీ రెజిమెంట్, ఉధంపూర్ నుంచి జమ్ము&కాశ్మీర్ లైట్ ఇన్ ఫాంట్రీ రెజిమెంట్, వెల్లింగ్టన్ నుంచి మద్రాస్ రెజిమెంట్ నాయకత్వం వహిస్తాయి.
హోం మంత్రిత్వ శాఖ
తీవ్రవాద హింస, చొరబాట్లు
కేంద్ర పాలిత ప్రాంతమైన జమ్మూ కాశ్మీర్లో గత రెండేళ్లుగా తీవ్రవాద హింస, చొరబాటు ఘటనలు తగ్గుముఖం పట్టాయి. వివరాలు క్రింది విధంగా ఉన్నాయి:
|
|
సంవత్సరం
|
|
2021
|
|
2022
|
|
2023 
|
|
తీవ్రవాద సంబంధిత సంఘటనలు
|
|
129
|
|
125
|
|
26
|
|
నికర చొరబాట్లు
|
|
34
|
|
14
|
|
0
తీవ్రవాద చర్యలు అరికట్టడానికి ప్రభుత్వం కఠిన చర్యలు అమలు చేస్తోంది. ప్రభుత్వం అనుసరిస్తున్న రాజీ లేని విధానం వల్ల జమ్మూ కాశ్మీర్లో భద్రతా పరిస్థితి గణనీయంగా మెరుగుపడింది. తిరుగుబాటు కార్యకలాపాలపై ఉక్కు పాదం మోపడం, ఉగ్రవాదులకు సహకరిస్తున్న వ్యక్తులను గుర్తించి అరెస్టు చేయడం, పోలీసులు, సైన్యం, కేంద్ర సాయుధ పోలీసు బలగాలను రంగంలోకి దించడం, రాత్రి పెట్రోలింగ్, తీవ్రవాదుల ఆధిపత్యాన్ని తగ్గించడం లాంటి చర్యలను చర్యలను ప్రభుత్వం అమలు చేస్తోంది. తీవ్రవాదులు, తీవ్రవాదులకు సహకరిస్తున్న వారి ఆస్తులను చట్ట నిబంధనల ప్రకారం జప్తు చేయడం జరుగుతోంది. జమ్మూ ,కాశ్మీర్లో ఉగ్రవాద సంఘటనలను అడ్డుకోవడానికి పరిస్థితిని ఎప్పటికప్పుడు సమీక్షిస్తూ ప్రభుత్వం చర్యలు అమలు చేస్తోంది. అన్ని భద్రతా దళాల మధ్య ఇంటెలిజెన్స్ సమాచారాన్ని పంచుకోవడం,పటిష్ట కార్డన్ అండ్ సెర్చ్ ఆపరేషన్ నిర్వహించడం జరుగుతుంది.
సరిహద్దు చొరబాట్లను నివారించడానికి కేంద్ర ప్రభుత్వం అన్ని వర్గాల మధ్య సమన్వయం సాధించి పటిష్టమైన బహుముఖ వ్యూహాన్ని అవలంబించింది. దీనిలో భాగంగా అంతర్జాతీయ సరిహద్దు /నియంత్రణ రేఖ  వద్ద బలగాలను వ్యూహాత్మకంగా మోహరించడం, నిఘా కెమెరాలు, నైట్ విజన్ కెమెరాలు, హీట్ సెన్సింగ్ గాడ్జెట్లు మొదలైన సాంకేతిక పరిజ్ఞానాన్ని ఉపయోగించడం లాంటి చర్యలు అమలు జరుగుతున్నాయి. ఎల్ఓసీ వెంబడి బహుళ-స్థాయి విస్తరణ, సరిహద్దు ఫెన్సింగ్, ఆర్మీ/సరిహద్దు భద్రతా దళాలను మోహరించి, సరిహద్దు పోలీసు పోస్టులు ఏర్పాటు చేయడం జరిగింది. చొరబాట్లు, ఆకస్మిక దాడులకు సంబంధించిన ముందస్తు సమాచారాన్ని సేకరించడానికి ఇంటెలిజెన్స్ సిబ్బందిని నియమించడం, స్థానిక వర్గాల నుంచి సమాచారాన్ని సేకరించి అవసరమైన చర్యలు తీసుకోవడానికి ప్రణాళిక అమలు జరుగుతోంది.
లోక్సభలో ఒక ప్రశ్నకు లిఖితపూర్వకంగా ఇచ్చిన సమాధానంలో హోం వ్యవహారాల సహాయ మంత్రి శ్రీ నిత్యానంద రాయ్ ఈ వివరాలు తెలిపారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
జోర్హాట్లోని సి.ఎస్.ఐ.ఆర్-ఎన్.ఈ.ఐ.ఎస్.టి. లో కోవిడ్-19 పరీక్షా ప్రయోగశాల ప్రారంభించబడింది
జోర్హాట్ లోని ఈశాన్య ప్రాంత శాస్త్ర సాంకేతిక సంస్థ  ప్రాంగణంలో కోవిడ్-19 పరీక్షా ప్రయోగశాలను ఏర్పాటు చేశారు. అస్సాం రాష్ట్ర ప్రభుత్వంలో ఆరోగ్యం, కుటుంబ సంక్షేమం, ఆర్థిక, విద్య , పరివర్తన మరియు అభివృద్ధి, పి.డబ్ల్యు.డి., శాఖల మంత్రి డాక్టర్ హిమంత బిస్వా శర్మ, ఈ ప్రయోగశాలను ప్రారంభించారు. సి.ఎస్.ఐ.ఆర్.-ఎన్.ఈ.ఐ.ఎస్.టి. డైరెక్టర్, డాక్టర్ జి. నరహరి శాస్త్రి ఈ సందర్భంగా మాట్లాడుతూ, ఈ సంఘటన సి.ఎస్.ఐ.ఆర్.-ఎన్.ఈ.ఐ.ఎస్.టి. చరిత్రలో ఒక ముఖ్యమైన మైలురాయిగా మిగిలిపోతుందని అభివర్ణించారు.
పరీక్షా సదుపాయాన్ని తెరిచిన అస్సాంలో ప్రప్రథమ పరిశోధన మరియు అభివృద్ధి సంస్థ ఎన్.ఈ.ఐ.ఎస్.టి. అని, డాక్టర్ హిమంత బిస్వా శర్మ పేర్కొన్నారు. ఇందుకు సహకరించిన శాస్త్రవేత్తలు మరియు సంస్థ సిబ్బందిని ఆయన అభినందించారు.
ఈ సంస్థకు చెందిన 10 మంది శాస్త్రవేత్తల బృందం వైరస్ నుండి ఆర్.ఎన్.ఎ. ను వేరుచేయడంలో చురుకుగా పాల్గొనగా, మరో 40 మంది సిబ్బంది సహాయక వ్యవస్థగా పనిచేస్తున్నారని డాక్టర్ శాస్త్రి పేర్కొన్నారు. ఆర్.టి.-పి.సి.ఆర్.-ఆధారిత కోవిడ్-19 పరీక్షలను నిర్వహించడంలో ఈ సంస్థకు చెందిన జీవ సాంకేతిక విజ్ఞాన విభాగం కీలక పాత్ర పోషిస్తోంది. వీరికి తోడు, అస్సాం రాష్ట్ర ప్రభుత్వం, జోర్హాట్ జిల్లా పరిపాలనా యంత్రాంగం కూడా సంస్థ చేస్తున్న ప్రయత్నాలకు చురుకుగా సహకరిస్తున్నాయి.
సంస్థ డైరెక్టర్ డాక్టర్ జి. నరహరి శాస్త్రి సమక్షంలో సి.ఎస్.ఐ.ఆర్- ఎన్.ఈ.ఐ.ఎస్.టి వద్ద కోవిడ్ -19 పరీక్షా ప్రయోగశాలను డాక్టర్ హిమంత బిస్వా శర్మ ప్రారంభించారు.
ఈ సంస్థకు చెందిన కోవిడ్-19 పరీక్షా ప్రయోగశాల లో నిర్వహించిన పరీక్షలను ధృవీకరించడానికి, అస్సాం రాష్ట్ర ఆరోగ్యం, కుటుంబ సంక్షేమ శాఖకు చెందిన ఒక మైక్రోబయాలజిస్ట్ ను నియమించారు. పరీక్ష కోసం నమూనాలను రాష్ట్ర ప్రభుత్వం మరియు జోర్హాట్ జిల్లా పరిపాలన సమన్వయంతో పొందాలని భావిస్తున్నారు. పరీక్షల నిర్వహణ కోసం ఒక ప్రాజెక్ట్ శాస్త్రవేత్తను, ఒక పరిశోధనా స్కాలర్ ను సంస్థ నియమించింది.
సంస్థ శాస్త్రీయ కార్యక్రమాలు, పరిశోధన, సాంకేతికతలు మరియు ఉత్పత్తుల బాధ్యతలను డాక్టర్ శర్మ స్వీకరించారు. ఎన్.ఈ.ఐ.ఎస్.టి చేత పేటెంట్ పొందిన మరియు వాణిజ్యీకరించబడిన సాంకేతిక పరిజ్ఞానం గురించి తెలుసుకోవడం చాలా సంతోషంగా ఉందని ఆయన అన్నారు. ఈ సంస్థ వాణిజ్యపరంగా రూపొందించిన కొన్ని ముఖ్యమైన విజయాలలో ఆర్థరైటిస్ వ్యతిరేక మూలికా లేపనం, యాంటీ ఫంగల్ లేపనం, కొత్త రకాల సుగంధ మొక్కలు ఉన్నాయి.
"ప్రస్తుత పరిస్థితుల్లో, కోవిడ్-19 పరీక్షా ప్రయోగశాల ఏర్పాటు చాలా ముఖ్యమైంది. ఎందుకంటే ఇది కమ్యూనిటీ ప్రసార స్థాయికి ముందే వైరస్ ను పరీక్షించడం, కనిపెట్టడం, వేరుచేయడం అత్యంత ప్రభావవంతమైన మరియు ప్రపంచవ్యాప్తంగా విజయవంతమైన విధానం. అస్సాం 3 వ దశను దాటే స్థాయి వద్ద ఉంది, ఇది సమాజ స్థాయి ప్రసార దశ ”అని డాక్టర్ శాస్త్రి అన్నారు.
పరిస్థితిని తగ్గించడానికి మరియు కలిగి ఉండటానికి ఏకైక మార్గం విస్తృతమైన పరీక్షలతో ముందుకు సాగడం, మరియు మహమ్మారిపై పోరాడటానికి లక్షలాది మంది ప్రజల సంకల్పానికి ఇదే ఒక బలమైన ఆశా కిరణం అని ఆయన అన్నారు. అదే సమయంలో, సవాలు ఏమిటంటే అలా చేయగల సామర్థ్యం కొద్ది మంది చేతుల్లోనే ఉంటుంది. అందువల్ల, వైరస్ పై దృష్టి ఉంచడానికి, ఖచ్చితంగా నివారణ కోసం సమర్థవంతమైన మందులు మరియు వ్యాక్సిన్లను అభివృద్ధి చేయడానికి సాధ్యమైనంత ఎక్కువ పరీక్షలను నిర్వహించడమే, ఇప్పుడు శాస్త్రీయ సమాజం యొక్క ముఖ్యమైన పని.
ప్రధాన మంత్రి కార్యాలయం
రాష్ట్రపతి భవన్ లో జరిగిన డిఫెన్స్ ఇన్ వెస్టిచర్ సెరిమని కి హాజరైన ప్రధాన మంత్రి
ప్రధాన మంత్రి శ్రీ నరేంద్ర మోదీ న్యూ ఢిల్లీ లోని రాష్ట్రపతి భవన్ లో జరిగిన డిఫెన్స్ ఇన్ వెస్టిచర్ సెరిమని కి హాజరు అయ్యారు. ఈ కార్యక్రమం లో శౌర్య పురస్కారాల ను ప్రదానం చేయడమైంది.
ప్రధాన మంత్రి ఒక ట్వీట్ లో -
‘‘ఈ రోజు న శౌర్య పురస్కారాల ను ప్రదానం చేసిన డిఫెన్స్ ఇన్ వెస్టిచర్ సెరిమని కి నేను హాజరు అయ్యాను’’ అని తెలిపారు.
యువజన వ్యవహారాలు, క్రీడల మంత్రిత్వ శాఖ
ముగ్గురు జాతీయ క్రీడ పురస్కార గ్రహీతలకు ప్రశంస పత్రాలు, ట్రోఫీలు అందజేసిన కేంద్ర క్రీడల మంత్రి
వివిధ కారణాల వల్ల రాష్ట్రపతి నుంచి పురస్కారాలను అందుకోలేకపోయిన జాతీయ క్రీడల పురస్కార గ్రహీతలకు ఈ రోజు కేంద్ర క్రీడల శాఖ మంత్రి శ్రీ అనురాగ్ సింగ్ ఠాకూర్ ప్రశంస పత్రాలు, జ్ఞాపికలు అందజేశారు. మంత్రి నివాసంలో ఈ పత్రాలను అందించారు.
ఈ రోజు జరిగిన చిన్నపాటి సమావేశంలో, భారత షూటర్ అంజుమ్ మౌద్గిల్ , హాకీ శిక్షకుడు సర్పల్ సింగ్ , దివంగత టెన్నిస్ శిక్షకుడు నరేష్ కుమార్  తరపున ఆయన కుటుంబ సభ్యులు ప్రశంస పత్రాలు, జ్ఞాపికలను అందుకున్నారు.
అంజుమ్కు 2019 సంవత్సరం అర్జున అవార్డును, హాకీ శిక్షకుడు సర్పల్ సింగ్కు 2021 సంవత్సరం ద్రోణాచార్య పురస్కారాన్ని, దివంగత నరేష్ కుమార్ తరపున ఆయన మనవరాలు శివాని మిర్చందానీకి క్రీడల మంత్రి పురస్కారాలు అందజేశారు. నరేష్ కుమార్కు 2020 సంవత్సరం ద్రోణాచార్య అవార్డును ప్రకటించారు.
ప్రధాన మంత్రి కార్యాలయం
సిక్కిం రోడ్డు ప్రమాదంలో సైనిక సిబ్బంది మృతిపై ప్రధానమంత్రి సంతాపం
సిక్కింలో సంభవించిన రోడ్డు ప్రమాదంలో సైనిక సిబ్బంది కొందరు ప్రాణాలు కోల్పోవడంపై ప్రధానమంత్రి శ్రీ నరేంద్ర మోదీ సంతాపం తెలిపారు. ఈ దుర్ఘటనలో గాయపడినవారు త్వరగా కోలుకోవాలని శ్రీ మోదీ ఆకాంక్షించారు.
ఈ మేరకు ప్రధానమంత్రి కార్యాలయం ట్వీట్ ద్వారా పంపిన సందేశంలో;
“సిక్కింలో జరిగిన రోడ్డు ప్రమాదంలో మన వీర సైనికులు ప్రాణాలు కోల్పోవడం బాధాకరం. వారి కుటుంబాలకు నా ప్రగాఢ సంతాపం తెలుపుతున్నాను. క్షతగాత్రులు త్వరగా కోలుకోవాలని దైవాన్ని ప్రార్థిస్తున్నాను: ప్రధానమంత్రి@narendramodi” అని పేర్కొంది.
ప్రధాన మంత్రి కార్యాలయం
గురువులదినం నాడు గురు సముదాయానికి అభినందనలు తెలిపిన ప్రధాన మంత్రి; పూర్వ రాష్ట్రపతిడాక్టర్ సర్వపల్లి రాధాకృష్ణన్ జయంతి నాడు ఆయన కు నమస్సులు అర్పించిన ప్రధానమంత్రి
టీచర్స్ డే సందర్భం లో గురువుల సముదాయానికి ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. పూర్వ రాష్ట్రపతి డాక్టర్ సర్వపల్లి రాధాకృష్ణన్ జయంతి సందర్భం లో ప్రధాన మంత్రి ఆయన కు శ్రద్ధాంజలి ని ఘటించారు.
‘‘టీచర్స్ డే నాడు, యావత్తు గురు సముదాయానికి ఇవే అభినందన లు. వారు యువ మస్తిష్కాల ను దిద్ది తీర్చడంలో ఎల్లప్పుడూ ఒక కీలకమైన పాత్ర ను పోషిస్తూ వస్తున్నారు. కోవిడ్-19 కాలం లో కొత్త కొత్త పద్ధతుల లో విద్యార్థుల విద్య యాత్ర కొనసాగేటట్లు చేసిన గురువు ల కృషి అభినందనీయం.
డాక్టర్ ఎస్. రాధాకృష్ణన్ జయంతి నాడు ఆయన కు నా వందనాలను అర్పిస్తూ ఆయన విశిష్ట పాండిత్యాన్ని, అలాగే మన దేశ ప్రజల కు ఆయన అందించిన తోడ్పాటుల ను కూడా గుర్తుకు తెచ్చుకొంటున్నాను.’’ అని ప్రధాన మంత్రి అనేక ట్వీట్ లలో పేర్కొన్నారు.
ప్రధాన మంత్రి కార్యాలయం
ఈస్ట్రన్ డెడికేటెడ్ ఫ్రైట్ కారిడార్ కు చెందిన న్యూ భాపూర్- న్యూ ఖుర్జా విభాగంతో పాటు ఆపరేషన్ కంట్రోల్ సెంటర్ ను డిసెంబర్ 29వ తేదీన ప్రారంభించనున్న - ప్రధానమంత్రి
ఈస్టర్న్ డెడికేటెడ్ ఫ్రైట్ కారిడార్  లోని ‘న్యూ భాపూర్- న్యూ ఖుర్జా విభాగాన్ని’ 2020 డిసెంబర్ 29 న ఉదయం 11 గంటలకు వీడియో కాన్ఫరెన్సింగ్ ద్వారా ప్రధాని శ్రీ నరేంద్ర మోడీ ప్రారంభిస్తారు. ఈ కార్యక్రమంలో భాగంగా, ప్రయాగ్ రాజ్ లో ఇ.డి.ఎఫ్.సి. కి చెందిన ఆపరేషన్ కంట్రోల్ సెంటర్  ని కూడా ప్రధానమంత్రి ప్రారంభిస్తారు. ఈ కార్యక్రమంలో ఉత్తర ప్రదేశ్ గవర్నర్ శ్రీమతి ఆనందీబెన్ పాటిల్, ఉత్తర ప్రదేశ్ ముఖ్యమంత్రి శ్రీ యోగి ఆదిత్యనాథ్, కేంద్ర మంత్రి శ్రీ పియూష్ గోయల్ కూడా హాజరుకానున్నారు.
ఈ.డి.ఎఫ్.సి. లోని 351 కిలోమీటర్ల న్యూ భాపూర్- న్యూ ఖుర్జా విభాగం ఉత్తర ప్రదేశ్లో ఉంది. 5,750 కోట్ల రూపాయల వ్యయంతో, దీన్ని నిర్మించారు. ఈ విభాగం స్థానిక పరిశ్రమలైన - అల్యూమినియం పరిశ్రమ ; పాడి పరిశ్రమ రంగం ; వస్త్ర ఉత్పత్తి / బ్లాక్ ప్రింటింగ్ ; గాజుసామాను పరిశ్రమ ; కుండల ఉత్పత్తులు ; ఇంగువ లేదా ‘హింగ్’ ఉత్పత్తి ; తాళాలు, ఇనుప సామానులు  వంటి పరిశ్రమలలో కొత్త అవకాశాలను కల్పిస్తుంది. ఈ విభాగం ప్రస్తుతం ఉన్న కాన్పూర్ - ఢిల్లీ ప్రధాన మార్గంలో రద్దీని తగ్గించి, భారతీయ రైల్వేకు మరింత వేగంగా రైళ్ళు నడపడానికి వీలు కల్పిస్తుంది.
ప్రయాగ్ రాజ్ ఏర్పాటుచేసిన అత్యాధునిక ఆపరేషన్ కంట్రోల్ సెంటర్ , ఈ.డి.ఎఫ్.సి. యొక్క మొత్తం మార్గానికి కమాండ్ సెంటర్గా పనిచేస్తుంది. ఆధునిక ఇంటీరియర్సు, ఎర్గోనామిక్ డిజైన్, అత్యుత్తమ ధ్వని నియంత్రణ వ్యవస్థతో ఓ.సి.సి. ప్రపంచవ్యాప్తంగా ఇటువంటి అతిపెద్ద నిర్మాణాలలో ఒకటిగా ఉంది. గ్రిహ-4 యొక్క గ్రీన్ బిల్డింగ్ రేటింగ్ తో ఈ భవనం పర్యావరణ అనుకూలమైనదిగా మరియు ‘సుగమ్య భారత్ అభియాన్’ నిబంధనల ప్రకారం నిర్మించారు.
ఈస్టర్న్ డెడికేటెడ్ ఫ్రైట్ కారిడార్  గురించి :
ఈ.డి.ఎఫ్.సి.  లుధియానా  సమీపంలోని సహనేవాల్ నుండి ప్రారంభమై, పంజాబ్, హర్యానా, ఉత్తర ప్రదేశ్, బీహార్, జార్ఖండ్ రాష్ట్రాల గుండా ముందుకు సాగి, పశ్చిమ బెంగాల్ లోని డంకుని వద్ద ముగుస్తుంది. దీనిని భారత డెడికేటెడ్ ఫ్రైట్ కారిడార్ కార్పొరేషన్ సంస్థ  నిర్మిస్తోంది, డెడికేటెడ్అం ఫ్రైట్ కారిడార్లను నిర్మించడానికి, నిర్వహించడానికి ఒక ప్రత్యేక ప్రయోజనం కోసం దీనిని ఏర్పాటు చేశారు. ఉత్తర ప్రదేశ్లోని దాద్రి నుండి ముంబైలోని జవహర్లాల్ నెహ్రూ ఓడరేవు వరకు వెస్ట్రన్ డెడికేటెడ్ ఫ్రైట్ కారిడార్  ను కూడా డి.ఎఫ్.సి.సి.ఎల్. నిర్మిస్తోంది. ఇది ఉత్తరప్రదేశ్, హర్యానా, రాజస్థాన్, మహారాష్ట్ర, గుజరాత్ రాష్ట్రాల గుండా వెళుతుంది.
ప్రధాన మంత్రి కార్యాలయం
అమెరికా కుచెందిన ఆర్థిక శాస్త్ర జ్ఞుడు మరియు పాలిసి ఆంట్రప్రన్యోర్ ప్రొఫెసర్ శ్రీ పాల్ రోమర్ తో సమావేశమైన ప్రధానమంత్రి
ప్రధాన మంత్రి శ్రీ నరేంద్ర మోదీ అమెరికా కు చెందిన ఆర్థిక శాస్త్రజ్ఞుడు , పాలిసి ఆంట్రప్రన్యోర్ మరియు నోబెల్ బహుమతి గ్రహీత ప్రొఫెసర్ శ్రీ పాల్ రోమర్ తో యుఎస్ఎ లోని న్యూ యార్క్ లో ఈ రోజు న సమావేశమయ్యారు.
ప్రధాన మంత్రి మరియు ప్రొఫెసర్ శ్రీ పాల్ రోమర్ లు భారతదేశం యొక్క డిజిటల్ జర్నీ ని గురించి చర్చించారు. వారి చర్చల లో చోటు చేసుకొన్న అంశాల లో ఆధార్ మరియు డిజిలాకర్ వంటి నూతన ఆవిష్కార సాధనాల ఉపయోగం వంటివి భాగం గా ఉన్నాయి. పట్టణాభివృద్ధి కై భారతదేశం అమలుపరుస్తున్నటువంటి వివిధ కార్యక్రమాల ను గురించి కూడా వారు చర్చించారు.
రక్షణ మంత్రిత్వ శాఖ
అత్యుత్తమ, ఉత్తమ కమాండ్ ఆసుపత్రులకు రక్షా మంత్రి ట్రోఫీ ప్రదానం
రక్షణ దళాల వైద్య సేవలు ) అందించే అత్యుత్తమ, ఉత్తమ ఆసుపత్రులకు శుక్రవారం రక్షణ మంత్రి రాజనాథ్ సింగ్ రక్షా మంత్రి ట్రోఫీ ప్రదానం చేశారు. కమాండ్ ఆసుపత్రి  బెంగళూరు, కమాండ్ ఆసుపత్రి  కోల్కతలను 2019వ సంవత్సరంలో అతి ఉత్తమ, ఉత్తమ ఆసుప్రతులుగా నిర్ణయించారు. ఈ అవార్డు ప్రదాన కార్యక్రమానికి రక్షణ కార్యదర్శితో పాటుగా, రక్షణ దళాలు, పాలనకు సంబంధించిన సీనియర్ అధికారులు హాజరు అయ్యారు. అత్యుత్తమ పనితీరు ప్రదర్శించిన ఈ రెండు ఆసుపత్రులను అభినందిస్తూ, ఎఫ్ ఎమ్ ఎస్ అందిస్తున్న గొప్ప సేవలను రక్షణ మంత్రి కొనియాడారు. దళాలకు వైద్య సహాయాన్ని అందించేందుకు ఎ ఎఫ్ ఎమ్ ఎస్ ఆధ్వర్యంలోని మిడ్ జోనల్, జోనల్, తృతీయ శ్రేణి వైద్యశాలలో మోహరించి, అందిస్తున్న సేవలను ఆయన మెచ్చుకున్నారు. కార్యరంగంలో ఉన్నప్పుడు, శాంతి సమయాల్లోనూ, అలాగే మానవీయ సహాయాన్ని అందించే, విపత్తు సమయంలో ఉపశమనాన్ని అందించేందుకు ఎ ఎఫ్ ఎమ్ ఎస్ అన్ని సవాళ్ళను ఎదుర్కొనేందుకు సంసిద్ధంగా ఉండవలసిన అవసరం గురించి ఎస్ ఎమ్, పిహెచ్ ఎస్, ఆర్మ్డ్ ఫోర్సెస్ మెడికల్ సర్వీసెస్ డైరెక్టర్ జనరల్, ఆర్మీ మెడికల్ కార్ప్స్ సీనియర్ కల్నల్ కమాండెంట్ అయిన లెఫ్టనెంట్ జనరల్ అనూప్ బెనర్జీ నొక్కి చెప్పారు. నిరంతరం వృత్తిపరమైన నైపుణ్యం కోసం కృషి చేసేందుకు ఎ ఎఫ్ ఎమ్ ఎస్ నిబద్ధతను ఆయన పునరుద్ఘాటించారు.
ఎ ఎఫ్ ఎమ్ ఎస్ కు చెందిన కమాండ్ ఆసుపత్రులు అందించే వైద్య సేవలలో నైపుణ్యాన్ని గుర్తించేందుకు, వారి మధ్య ఆరోగ్యకరమైన పోటీని ప్రోత్సహించేందుకు 1989లో రక్షా మంత్రి ట్రోఫీని ఏర్పాటు చేశారు. లెఫ్న్టనెంట్ జనరల్, తత్సమానమైన ఎ ఎఫ్ ఎమ్ ఎస్ అధికారి నేతృత్వంలోని ఎంపిక కమిటీ ఆసుపత్రులను పర్యటించిన సందర్భంలో తటస్థ వైఖరితో పనితీరును అంచనా వేసి సమగ్ర ఎంపిక ప్రక్రియ ద్వారా ప్రతి ఏడాది ఈ అవార్డులను ప్రకటిస్తుంది.
ప్రధాన మంత్రి కార్యాలయం
బాలి లో జి-20 శిఖర సమ్మేళనం జరుగుతున్న సందర్భం లో యుఎస్ఎ అధ్యక్షుని తోమరియు ఇండొనేశియా అధ్యక్షుని తో సమావేశమైన ప్రధాన మంత్రి
జి-20 సభ్యత్వ దేశాల నేత ల శిఖర సమ్మేళనం బాలి లో కొనసాగుతూ ఉన్న క్రమం లో యుఎస్ఎ అధ్యక్షుడు శ్రీ జోసెఫ్ ఆర్. బైడెన్ తో మరియు ఇండొనేశియా అధ్యక్షుడు శ్రీ జోకో విడోడో తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు.
జి-20 అనేది అంతర్జాతీయ ఆర్థిక సహకారానికి ఒక ప్రధానమైన వేదిక గా ఉంది అని ప్రధాన మంత్రి శ్రీ నరేంద్ర మోదీ స్పష్టం చేశారు. ప్రపంచానికి ఎదురవుతున్నటువంటి సవాళ్ళ ను అధిగమించడం కోసం ప్రముఖ ఆర్థిక వ్యవస్థల ను ఏకతాటి మీదకు తీసుకురావలసిన జి-20 కూటమి తన సామర్థ్యాన్ని చాటుకోవడానికి పెద్ద పీట ను వేస్తూ ఉండాలి అని ఆయన అన్నారు. మన ఆర్థిక వ్యవస్థల లో నిలకడతనం కలిగినటువంటి మరియు అన్ని రంగాల లో వృద్ధి ని తిరిగి నమోదు చేయడానికి జి-20 కృషి చేస్తున్నదని, ప్రస్తుతం ఎదురైన జలవాయు పరమైన, శక్తి సంబంధి మరియు ఆహార పరమైన సంకటాల ను ఎదిరించి పోరాడడానికి, ప్రపంచ ఆరోగ్య వ్యవస్థ ను పటిష్ట పరచడానికి, అంతేకాకుండా సాంకేతిక విజ్ఞాన సంబంధి మార్పు ను ప్రోత్సహించడానికి కూడా జి-20 కలిసికట్టు గా పనిచేస్తోందని ఆయన అన్నారు.
భారతదేశం జి-20 కి అధ్యక్షత వహించే కాలం లో అభివృద్ధి చెందుతున్న ఇతర దేశాల కు వాటి అభిప్రాయాల ను వ్యక్తం చేసేందుకు అవకాశాల ను కల్పిస్తుందని ప్రధాన మంత్రి స్పష్టం చేశారు. బలహీమైన దేశాల కు సాయపడడం లో, అన్ని దేశాల ను కలుపుకొని పోయేటటువంటి అభివృద్ధి ని సమర్థించడం లో, ఆర్థిక భద్రత ను మరియు ప్రపంచ సరఫరా వ్యవస్థల ను బలోపేతం చేయడం లో, బహుళ పక్ష విత్త సంస్థల కు కొత్త కొత్త తరహాలలో ఆర్థిక సహాయాన్ని అందించేందుకు మెరుగైన నమూనాల ను అభివృద్ధి పరచడం లో, జలవాయు పరివర్తన, మహమ్మారులు, ఆర్థిక నాజూకుతనం, పేదరికాన్ని తగ్గించడం, సుస్థిర వృద్ధి లక్ష్యాల  ను సాధించుకోవడం లో మరియు సార్వజనిక రంగం, ఇంకా ప్రైవేటు రంగం యొక్క విత్త పోషణ తాలూకు అండదండల తో మౌలిక సదుపాయాల కల్పన పరం గా తలెత్తుతున్న అంతరాల ను పూడ్చడం లో జి-20 పోషించవలసి ఉన్న భూమిక ను గురించి కూడా ప్రధాన మంత్రి శ్రీ నరేంద్ర మోదీ ప్రముఖం గా ప్రస్తావించారు.
జి-20 కూటమి కి భారతదేశం అధ్యక్షత ను వహించే కాలం లో తత్సంబంధి కార్యాల కు సమర్థన ను అందించేందుకు అధ్యక్షుడు శ్రీ జోకో విడోడో మరియు అధ్యక్షుడు శ్రీ జోసెఫ్ బైడెన్ లు వారి వచనబద్ధత ను ప్రకటించినందుకు గాను వారికి ప్రధాన మంత్రి శ్రీ నరేంద్ర మోదీ ధన్యవాదాల ను వ్యక్తం చేశారు.
రక్షణ మంత్రిత్వ శాఖ
భారతీయ నావికాదళ సోనార్ వ్యవస్థల కోసం పరీక్ష& మూల్యాంకన సదుపాయాన్ని ప్రారంభించిన డిఆర్డిఒ
కొచ్చిలోని ఎన్పిఒఎల్ లో హల్ మాడ్యూల్ ఆఫ్ సబ్మెర్సిబుల్ ప్లాట్ఫాం ఫర్ అకాస్టిక్ క్యారెక్టరైజేషన్& మూల్యాంకనం కోసం సదుపాయం పేరుతో ప్రారంభమైన కార్యకలాపాలు
ఆత్మనిర్భర్ భారత్, మేక్ ఇన్ ఇండియా నిబద్ధతకు ప్రోత్సాహాన్ని ఇస్తూ డిఫెన్స్ రీసెర్చ్ & డెవలప్మెంట్ ఆర్గనైజేషన్  ఇటీవలే కొచ్చిలోని నావల్ ఫిజికల్ & ఓషనోగ్రాఫిక్ లాబొరేటరీ అకాస్టిక్ కారెక్టరైజేషన్  & ఎవాల్యుయేషన్   సౌకర్యం కోసం హల్ మాడ్యూల్ ఆఫ్ సబ్మెర్సిబుల్ ప్లాట్  ప్లాట్ఫాంను ప్రారంభించింది. ఇది ఓడలు, జలంతర్గాములు, హెలికాప్టర్లతో సహా వివిధ వేదికలలో భారతదేశ నౌకాదళం ఉపయోగించేందుకు అభివృద్ధి చేసిన సోనార్ వ్యవస్థల కోసం అత్యాధునిక పరీక్ష, మూల్యాంకన సౌకర్యం.
ఎస్పిఎసిఇ సౌకర్యం ఎం/ ఎఎస్ ఎల్&టి షిప్ బిల్డింగ్, చెన్నై నిర్మించిన ఎన్పిఒఎల్ అంచనా వేసిన కాన్సెప్ట్ డిజైన్, అవసరాలపై ఆధారపడి ఉంటుంది. దీనిని ప్రధానంగా సోనార్ వ్యవస్థలను మూల్యాంకనం చేసేందుకు ఉపయోగించడమే కాక సెన్సార్లు, ట్రాన్స్డ్యూసర్ల  వంటి శాస్త్రీయ ప్యాకేజీలను, శాస్త్రీయ ప్యాకేజీలను త్వరితగతంగా మోహరించడం, సులభంగా పునరుద్ధరించడానికి అనుమతిస్తుంది.
ప్రపంచంలోనే ఏకైక కేంద్రం ఎస్పిఎసిఇ.
సమకాలికంగా నిర్వహించగల వించ్ల శ్రేణిని ఉపయోగించి 100 మీటర్ల లోతులకు దించందుకు వీలుగా ప్రత్యేకంగా రూపొందించిన సబ్మెర్సిబుల్ ప్లాట్ఫాం ఈ సదుపాయం ప్రత్యేకత. ఈ వేదిక రూపకల్పన, నిర్మాణం ఇండియన్ రిజిస్టర్ ఆఫ్ షిప్పింగ్, నౌకల వర్గీకరణ అథారిటీ చట్టబద్ధమైన అవసరాలను తీర్చడమే కాక కేరళ లోతట్టు నౌకల నిబంధనలకు అనుగుణంగా తనిఖీ, రిజిస్ట్రేషన్ ప్రమాణాలకు ఖచ్చితంగా కట్టుబడి ఉంటుంది.
రైల్వే మంత్రిత్వ శాఖ
కొవిడ్ విధులను నిర్వహిస్తున్న ఢిల్లీ పోలీసులకు బాసటగా 10000 నీటి సీసాలను ఏర్పాటు చేసిన రైల్వే
పెరుగుతున్న వేసవి వేడిలో ఢిల్లీలో రోడ్ నాకస్తోపాటు వివిధ ప్రాంతాల్లో కొవిడ్ విధులు నిర్వహిస్తున్న పోలీసులకు పిఎస్యు ఐఆర్సిటిసి సహకారంతో రైల్ నీర్ నీటి సీసాలను అందించడం ప్రారంభించిన భారతీయ రైల్వే
ఇప్పటి వరకు 50000 నీటి సీసాల సరఫరా; మే 3 వరకు నీటి సీసాలను సరఫరా చేయడానికి ఏర్పాట్లు
ఐఆర్సిటిసి, ఆర్పిఎఫ్, జోనల్ రైల్వే వంటి రైల్వే సంస్థల సంయుక్త సహకారంతో కొవిడ్పై నిరంతరం పోరాటం చేస్తోంది భారతీయ రైల్వే. ఇందులో భాగంగా కొవిడ్-19 బాధ్యతలను నిర్వహిస్తున్న ఢిల్లీ పోలీసులకు బాసటగా ఇటీవల వారి కోసం 10000 నీటి సీసాలను అందించింది. ఇప్పటి వరకు 50000 నీటి సీసాలను సరఫరా చేసింది.
రోజు రోజుకూ పెరుగుతున్న ఎండ వేడిమిలో నిరంతరం లాక్డౌన్ విధులు నిర్వహిస్తున్న పోలీసులు అదే విధంగా వివిధ ప్రాంతాల్లో విధులు నిర్వహిస్తున్న వైద్యులు, పారా మెడికల్ సిబ్బంది వంటి వారికి ఈ విపత్కర పరిస్థితుల్లో తమ సహకారాన్ని అందిస్తున్నారు. ఈ కొవిడ్-19పై చేస్తున్న ఈ యుద్ధంలో ముందు వరుసలో నిలుస్తున్న ఈ యోధుల కృషికి ప్రశంసగా వారికి ఈ సేవలను అందిస్తున్నది భారతీయ రైల్వే.
ఈ ప్రయత్నంలో భాగంగా 16.04.2020 నుండి పిఎస్యు ఐఆర్సిటిసి సహకారంతో రోజుకు 1లీటరు నీరు కలిగిన 10000 రైల్ నీర్ నీటి సీసాలను సరఫరాచేసింది. ఈ నీటి సీసాలను నంగ్లోయి రైల్ నీర్ ప్లాంట్ నుండి సేకరించింది. ఇప్పటి వరకు 50000 నీటి సీసాలను పంపిణీ చేసింది భారతీయ రైల్వే.
దీనితో పాటు స్వచ్ఛందంగా అవసరంలో ఉన్నవారికి ఆహార పొట్లాట పంపిణీ కూడా చేపట్టడం గమనార్హం. ఆర్పిఎఫ్ మరియు స్వచ్ఛంద సంస్థల విరాళాలతో ఐఆర్సిటిసి వంటశాల ద్వారా భారీ స్థాయిలో వండిన ఆహర పొట్లాలను పేపర్ ప్లేట్లతోపాటుగా సరఫరా చేస్తున్నది భారతీయ రైల్వే, జాతీయ లాక్డౌన్ సమయంలో చేపట్టిన ఈ కార్యక్రమం నిన్ననే 2మిలియన్ల మార్కును దాటింది.
(
వాణిజ్యం, పరిశ్రమల మంత్రిత్వ శాఖ
పబ్లిక్ ప్రొక్యూర్మెంట్లో సవరణలు  ఆర్డర్, 2017
16.09.2020 న కేంద్ర ప్రభుత్వం పబ్లిక్ ప్రొక్యూర్మెంట్  ఆర్డర్, 2017 ను సవరించింది, నోడల్ మినిస్ట్రీస్ / డిపార్ట్మెంట్స్ క్లాస్ -1, క్లాస్ -2 స్థానిక సరఫరాదారులకు కనీస స్థానిక కంటెంట్ అవసరాన్ని తెలియజేయడానికి వీలు కల్పించింది. గతంలో ఇవి వరుసగా 50%, 20% ఉండేది. ఆర్డర్ ప్రకారం, భారతీయ కంపెనీలను ఏ వస్తువుకైనా తమ ప్రభుత్వ సేకరణలో పాల్గొనడానికి అనుమతించని దేశాల సంస్థలు, ఆ నోడల్కు సంబంధించిన అన్ని వస్తువుల కోసం భారతదేశంలో ప్రభుత్వ సేకరణలో పాల్గొనడానికి అనుమతించబడవు, మంత్రిత్వ శాఖ / విభాగం, వారి భాగస్వామ్యాన్ని అనుమతించే మంత్రిత్వ శాఖ / విభాగం ప్రచురించిన వస్తువుల జాబితా మినహా.
సంవత్సరానికి రూ. 1000 కోట్లు సేకరణ దాటిన పరిపాలనా మంత్రిత్వ శాఖలు / విభాగాలు సేకరించినవి వెబ్సైట్లలో వచ్చే 5 సంవత్సరాలకు వారి సేకరణ అంచనాలను తెలియజేయాలి.
ప్రభుత్వ టెండర్లలో పాల్గొనడానికి విదేశీ కంపెనీలు భారతీయ కంపెనీతో జాయింట్ వెంచర్లోకి ప్రవేశించాల్సిన సేకరణ ఎగువ ప్రవేశ విలువ తెలియజేయబడుతుంది.వారి సేకరణ వెబ్సైట్లలో వచ్చే 5 సంవత్సరాలకు వారి సేకరణ అంచనాలను తెలియజేస్తాయి.
పర్యటక మంత్రిత్వ శాఖ
కేంద్ర పర్యాటక శాఖ మంత్రి శ్రీ ప్రహ్లాద్ సింగ్ పటేల్ సమక్షంలో, భారత్ పర్వ్-2021 ని రేపు ప్రారంభించనున్న - లోక్ సభ స్పీకర్ శ్రీ ఓం బిర్లా
ఈ ఏడాది, జనవరి, 26వ తేదీ నుండి 31వ తేదీ వరకు జరిగే భారత్ పర్వ్-2021 లో దృశ్య మాధ్యమం ద్వారా భారతీయ సంస్కృతిని ప్రదర్శించనున్నారు.
భారతీయ స్ఫూర్తిని ప్రతిబింబించే విధంగా జరుపుకునే, వార్షిక ఉత్సవం, "భారత్ పర్వ్" ను ఈ ఏడాది జనవరి 26వ తేదీ నుండి జనవరి 31వ తేదీ వరకు దృశ్య మాధ్యమం " www.bharatparv2021.com " అనే వెబ్-సైట్ ద్వారా నిర్వహిస్తున్నారు. ఈ ఉత్సవంలో భాగంగా, భారతదేశంలోని వివిధ రాష్ట్రాలు, కేంద్ర పాలిత ప్రాంతాలు ఏర్పాటు చేసే మంటపాలలో, ఆయా ప్రాంతాలకు చెందిన పర్యాటక ప్రదేశాలు, వంటకాలు, హస్తకళా నైపుణ్యాలు వంటి అనేక ప్రత్యేకతలను ప్రదర్శిస్తారు. ఈ ఏడాది, దృశ్య మాధ్యమం ద్వారా నిర్వహిస్తున్న, "భారత్-పర్వ్-2021" ఉత్సవాన్ని లోక్ సభ స్పీకర్ శ్రీ ఓం బిర్లా, 2021 జనవరి 26వ తేదీన, కేంద్ర పర్యాటక శాఖ మంత్రి ప్రహ్లాద్ సింగ్ పటేల్ సమక్షంలో ప్రారంభిస్తారు.
భారత ప్రభుత్వ పర్యాటక మంత్రిత్వ శాఖ, "భారత్ పర్వ్" ఉత్సవాన్ని, గణతంత్ర దినోత్సవ వేడుకల్లో భాగంగా, ఎర్ర కోట బురుజుల ఎదురుగా, 2016 నుండి, ప్రతీ సంవత్సరం, జనవరి 26వ తేదీ నుండి 31వ తేదీ వరకు నిర్వహిస్తోంది. దేశభక్తి పట్ల ఉత్సాహాన్ని రేకెత్తించే విధంగా, ఈ భారీ ఉత్సవం, దేశంలోని ఘనమైన, విభిన్నమైన సాంస్కృతిక వైవిధ్యాన్ని ప్రదర్శిస్తుంది. భారత్ పర్వ్ ఉత్సవం "భారతదేశ సుగంధాన్ని" పరిమళింప జేస్తుంది.
ఈ ఉత్సవంలో భాగంగా - సాంస్కృతిక, ఆయుష్, వినియోగదారుల వ్యవహారాలు, రైల్వే, పౌర విమానయాన మొదలైన మంత్రిత్వ శాఖలతో పాటు; చేనేత వస్త్రాల అభివృద్ధి కమిషనర్; హస్తకళల అభివృద్ధి కమిషనర్; లలిత కళా అకాడమీ; భారత పురావస్తు సర్వే; జాతీయ వస్తు ప్రదర్శన శాలలు; ఆధునిక కళల జాతీయ ప్రదర్శన శాల; సమాచార, ప్రసార మంత్రిత్వ శాఖకు చెందిన మీడియా సంస్థలు; ఖాదీ మరియు గ్రామీణ పరిశ్రమల కమిషన్  వంటి వివిధ కేంద్ర మంత్రిత్వ శాఖలు, ఇతర సంస్థలు, భారతదేశం నలుమూలల నుండి హస్తకళలు, చేనేత వస్త్రాలు, సంగీతం, నృత్యం, చిత్ర లేఖనం, సాహిత్యం తో పాటు అనేక ఇతర అంశాలను ప్రదర్శిస్తాయి.
గణతంత్ర దినోత్సవ కవాతు విన్యాసాలు, సాయుధ దళాల సంగీత బృందాల ప్రదర్శనల రికార్డింగులు మొదలైన ప్రదర్శనలు కూడా ఈ వెబ్-సైట్ ద్వారా వీక్షించడానికి అందుబాటులో ఉంటాయి. కేంద్ర ప్రభుత్వ ఆధ్వర్యంలోని వివిధ హోటల్ యాజమాన్య శిక్షణా సంస్థలతో పాటు, భారతీయ వంటల శిక్షణా సంస్థ రూపొందించిన వంటకాల వీడియోల ద్వారా భారతదేశానికి చెందిన అనేక ఆహార పదార్ధాల వివరాలను కూడా ఈ వెబ్-సైట్ ద్వారా వీక్షించవచ్చు.
ఈ ఏడాది దృశ్య మాధ్యమం ద్వారా నిర్వహిస్తున్న ఈ ప్రత్యేకమైన "భారత్ పర్వ్-2021" ఉత్సవంలో అనేక వీడియోలు / చలన చిత్రాలు, ఫోటోలు, బ్రోచర్లతో పాటు వివిధ సంస్థల సమగ్ర సమాచారాన్ని కూడా వీక్షించడానికి వీలుగా అందుబాటులో ఉంచారు.
ప్రపంచవ్యాప్తంగా ఉన్న ప్రజలు, వారి మొబైల్ ఫోన్లు, ల్యాప్టాప్, కంప్యూటర్లు, ఇతర పరికరాల్లో వారి సౌలభ్యం మేరకు, " www.bharatparv2021.com " వెబ్-సైట్ కు లాగిన్ అవ్వడం ద్వారా, ఈ "భరత్ పర్వ్-2021" ఉత్సవాన్ని తిలకించి, ఆనందించి, నిజమైన భారతదేశ స్ఫూర్తిని అనుభవించవచ్చు.